Паччахьан Кавказехь волу урхалча инзаре цецваьккхира цо. Инарла лерина хьаьжира, шайна чохь х1умма дешалур доцчу шейхан б1аьргаш чу. Кхийтира кхинд1а дина къамел эрна хиларх. Х1ун ца тайна те кхунна аьлла, хьала а г1аьттина, ша цаларар шена хиъний хоуьйтуш, д1аваха кечвелира Барятинский. Делахь а цунна хаа лиира х1унда вац – те тахана шеца цу хьокъехь къамел дан шейх кийча?